Կարծես թե ոգևորող տվյալներ են: Կարելի է ուրախանալ, որ վերջապես բնությանը վնաս հասցնողները պատժվում են: Մինչդեռ սա ընդամենը աչքակապություն է, որովհետև իրականում չափազանց շատ են բնապահպանական խախտումները, որոնք ասես չնկատելու է տալիս նախարարությունը` ասես արտոնելով, որ հատկապես կանաչ գոտիներում, հանգստի վայրերում հանքավայրեր սկսեն շահագործել, որոնց թիվը Հայաստանում անցնում է 400-ից: Մենք նաև զարմանքով նկատեցինք, որ չնայած բազմաթիվ ահազանգերին, Բնապահպանության նախարարությունն այդպես էլ չի կամենում տուգանել ԲԱՄՕ ընկերությանը, որն այժմ մեծ վնաս է հասցնում Կապանի բնական միջավայրին: